Súradnice: 49°19′20″S 21°22′00″V﻿ / ﻿49,3223°S 21,3668°V﻿ / 49.3223; 21.3668

**Kačalová** (676,6 m n. m.) je vrch v Ondavskej vrchovine, krajinnom celku Nízkych Beskýd. Leží nad obcou Beloveža, približne 6 km východne od Bardejova.

Poloha
------

Nachádza sa na severe strednej časti vrchoviny, v Prešovskom kraji, okrese Bardejov a zasahuje na katastrálne územie obce Beloveža a Šarišské Čierne. Najbližšími sídlami sú severne situované Šarišské Čierne, západne ležiaca Andrejová a Bardejovská Nová Ves, južne Beloveža, juhovýchodne Hažlín a východne Kurimka.

Opis
----

Kačalová dominuje rozsiahlejšiemu masívu v severnej polovici Ondavskej vrchoviny. Vedie z nej hrebeň na Spálený vrch (642 m n. m.) a Kohútov (647 m n. m.), no tiež menej výrazné pahorky na juh a severovýchod. Severným smerom sa nachádza Czeremcha (669 m n. m.), Kýčera (505 m n. m.), Kaštielik (647 m n. m.), Vysoký vrch (640 m n. m.), Zverník (513 m n. m.), Smilniansky vrch (749 m n. m.), Kohútov (647 m n. m.), Javorina (881 m n. m.), Karkuláž (788 m n. m.), Hradské (585 m n. m.) a Suchý vrch (743 m n. m.), západným Jedlina (620 m n. m.), Stebnícka Magura (900 m n. m.), Mníchov (808 m n. m.), Kamenná hora (642 m n. m.), Šadrovka (437 m n. m.), Dzuranov (595 m n. m.) a Baňa (517 m n. m.), južným Jedľovec (431 m n. m.), Ostrá (454 m n. m.), Kračinová (466 m n. m.), Lazy (524 m n. m.), Lazinár (406 m n. m.) a Veľký Prieloh (441 m n. m.) a východným Kohútov (520 m n. m.), Čierna hora (667 m n. m.), Makovica (659 m n. m.), Javorník (585 m n. m.), Krásna hora (585 m n. m.), Spálený vrch (642 m n. m.) a Filipovský vrch (705 m n. m.). Západné svahy odvodňujú prítoky Andrejovho potoka, severné jeho prítok Spálený potok a južné Belovežský potok, všetky smerujúce do Tople, voda z východných častí odteká potokom Kohútov do Ondavy. Na vrchol nevedie značená turistická trasa.

### Výhľady

Vrchol pokrýva súvislý lesný porast, ktorý neumožňuje rozhľad. Z vhodných lokalít je však vidieť okolité vrcholy Ondavskej vrchoviny a susedného Busova, no tiež Slanské a Vihorlatské vrchy, ojedinele aj Tatry.

Prístup
-------

Na vrchol nevedie značený turistický chodník, preto prístup je možný lesom z okolitých obcí. Severovýchodne prechádza hrebeňom Cesta hrdinov SNP.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2024-02-05]. Dostupné online. Archivované 2023-08-11 z originálu.
2. 1 2 3 4 5   *Mapový portál HIKING.SK* [online]. Denník N, [cit. 2024-02-05]. Dostupné online.
3. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 22.
4. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2024-02-05]. Dostupné online.
5. 1 2 3 4   *Mapy.cz* [online]. sk.mapy.cz, [cit. 2024-02-05]. Dostupné online.
6. 1 2  *Ondavská vrchovina. Turistická mapa.* 1 : 50 000. Harmanec: VKÚ, a. s.
7. ↑   *Peakfinder* [online]. peakfinder.org, [cit. 2024-02-05]. Dostupné online.

Pozri aj
--------

* Ondavská vrchovina
* Zoznam vrcholov v Ondavskej vrchovine

Externé odkazy
--------------

* Poloha na turistickej mape

| * z
* d
* u
Ondavská vrchovina |
| --- |
| Časti | 
* Raslavická brázda
* Kurimská brázda
* Stropkovská brázda
* Mirošovská brázda
* Zborovská kotlina
* Ohradzianska kotlina

 |
| Prírodné rezervácie | 
* Demjatské kopce
* Pod Beskydom
* Radomka
* Slatina pod Lieskovcom
* Zborovský hradný vrch

 |
| Prírodné pamiatky | 
* Petkovský potok

 |
| Chránené areály | 
* Radomská slatina
* Štefanovská borina

 |
| Kultúrne a historické pamiatky | 
* Bardejov
* Bardejovské Kúpele
* Zborovský hrad

 |
| Vybrané vrcholy Ondavskej vrchovinyZoznam vrcholov | 
* Smilniansky vrch (749)
* Kačalová (676)
* Czeremcha (670)
* Čierna hora (667)
* Makovica (655)
* Kaštielik (647)
* Kohútov (647)
* Haľagoš (642)
* Spálený vrch (642)
* Vysoký vrch (640)
* Jedlina (620)
* Grúň (608)

 |
| Vybrané sedlá Ondavskej vrchoviny | 
* Beskyd
* Dujava
* Polianske
* Zajačí vrch

 |